กฎ ก.ตร. ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ (ฉบับที่ 2) พ.ศ. 2555
กฎ ก
กฎ ก.ตร.
ว่าด้วยหลักเกณฑ์และวิธีการคัดเลือกหรือการสอบแข่งขันบุคคล
เพื่อบรรจุเข้ารับราชการเป็นข้าราชการตำรวจ
(ฉบับที่ ๒)
พ.ศ. ๒๕๕๕
 

อาศัยอำนาจตามความในมาตรา ๓๑ (๒) และมาตรา ๕๐
แห่งพระราชบัญญัติตำรวจแห่งชาติ พ.ศ. ๒๕๔๗ และมติ ก.ตร.ในการประชุมครั้งที่ ๑๑/๒๕๕๕
เมื่อวันที่ ๑ สิงหาคม พ.ศ. ๒๕๕๕ จึงออก กฎ ก.ตร.ไว้ ดังต่อไปนี้

ข้อ ๑[๑] กฎ
ก.ตร.นี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ ให้ยกเลิกความใน
(ง) ของ (๓) ของข้อ ๓ แห่งกฎ
ก.ตร.ว่าด้วยหลักเกณฑ์และวิธีการคัดเลือกหรือการสอบแข่งขันบุคคลเพื่อบรรจุเข้ารับราชการเป็นข้าราชการตำรวจ
พ.ศ. ๒๕๔๗ และให้ใช้ความต่อไปนี้แทน
(ง)
การบรรจุทายาทของข้าราชการตำรวจผู้ปฏิบัติงานในหน้าที่ราชการที่เสียชีวิต
หรือพิการหรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการเพราะเหตุแห่งความพิการหรือทุพพลภาพนั้น


ให้ไว้
ณ วันที่ ๒๙ สิงหาคม พ.ศ. ๒๕๕๕
ร้อยตำรวจเอก
เฉลิม อยู่บำรุง
รองนายกรัฐมนตรี
ปฏิบัติราชการแทนนายกรัฐมนตรี
ประธานกรรมการข้าราชการตำรวจ
หมายเหตุ
:- เหตุผลในการประกาศใช้กฎ ก.ตร. ฉบับนี้ คือ
เนื่องจากมีข้าราชการตำรวจผู้ปฏิบัติงานในหน้าที่ราชการแล้วเสียชีวิต หรือพิการ
หรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการเพราะเหตุแห่งความพิการ
หรือทุพพลภาพนั้น ดังนั้น เพื่อเป็นการให้สิทธิประโยชน์และสงเคราะห์ช่วยเหลือแก่ข้าราชการตำรวจดังกล่าวและบุคคลในครอบครัวให้มีโอกาสเป็นข้าราชการตำรวจ
สมควรเพิ่มเติมเงื่อนไขในการบรรจุบุคคลเข้ารับราชการให้ครอบคลุมถึงทายาทของข้าราชการตำรวจผู้ปฏิบัติงานในหน้าที่ราชการที่พิการ
หรือทุพพลภาพจนไม่สามารถปฏิบัติหน้าที่ราชการได้และถูกสั่งให้ออกจากราชการด้วยจากเดิมที่กำหนดให้สิทธิประโยชน์และสงเคราะห์เฉพาะกรณีการบรรจุทายาทของข้าราชการตำรวจที่เสียชีวิต
เนื่องจากการปฏิบัติหน้าที่ราชการเท่านั้น จึงจำเป็นต้องออกกฎ ก.ตร.นี้
ปริยานุช/ผู้จัดทำ
๑๐ กันยายน
๒๕๕๕

ณัฐพร/ผู้ตรวจ
๑๐ กันยายน
๒๕๕๕

นุสรา/ปรับปรุง
๑๘ สิงหาคม ๒๕๕๙











[๑] ราชกิจจานุเบกษา
เล่ม ๑๒๙/ตอนที่ ๘๔ ก/หน้า ๑๐/๕ กันยายน ๒๕๕๕